A Bizottság határozata

(1998. november 30.)

az 1,5/1,6 GHz frekvenciasávban üzemelő műholdas mobil földi állomásokra (LMES) vonatkozó közös műszaki szabályokról

(az értesítés a C(1998) 3695. számú dokumentummal történt)

(EGT vonatkozású szöveg)

(98/734/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a távközlő végberendezésekről és a műholdas földiállomás-berendezésekről, valamint a megfelelőségük kölcsönös elismeréséről szóló, 1998. február 12-i 98/13/EK európai parlamenti és tanácsi irányelvre [1] és különösen annak 7. cikke (2) bekezdésének második francia bekezdésére,

mivel a Bizottság elfogadta a közös műszaki szabályokat igénylő műholdas földiállomás-berendezések típusazonosítására vonatkozó intézkedést, és ehhez kapcsolódóan megállapította a szabályozás hatályát a 98/13/EK irányelv 7. cikke (2) bekezdése első francia bekezdésének megfelelően;

mivel célszerű a megfelelő harmonizált szabványokat, illetve részszabványokat is elfogadni, amelyek a közös műszaki szabályokba foglalandó alapvető követelmények teljesítésére vonatkoznak;

mivel annak érdekében, hogy a gyártók piacra jutásának folyamatosságát biztosítani lehessen, átmeneti rendelkezésekre van szükség a nemzeti típus-jóváhagyási szabályok szerint engedélyezett berendezésekre vonatkozóan;

mivel a javaslatot a 29. cikk (2) bekezdésének megfelelően benyújtották a bizottságnak (ACTE);

mivel az e határozatban elfogadott közös műszaki szabályozás összhangban van az ACTE véleményével,

ELFOGADTA EZT A HATÁROZATOT:

1. cikk

(1) Ezt a határozatot a 2. cikk (1) bekezdésében meghatározott harmonizált szabvány hatálya alá tartozó műholdas földiállomás-berendezésekre kell alkalmazni.

(2) Ez a határozat közös műszaki szabályokat állapít meg az 1,5/1,6 GHz frekvenciasávban üzemelő műholdas mobil földi állomásokra (LMES) vonatkozóan.

2. cikk

(1) A közös műszaki szabályok tartalmazzák a harmonizált szabványt, amelyet az eljárni jogosult szabványügyi szervezet a 98/13/EK irányelv 17. cikkében említett alapvető követelmények lehetséges mértékű megvalósítása érdekében dolgozott ki. Az e szabványra történő hivatkozás a mellékletben szerepel.

(2) Az e határozat hatálya alá tartozó műholdas földiállomás-berendezések megfelelnek az (1) bekezdésben említett közös műszaki szabályoknak, teljesítik a 98/13/EK irányelv 5. cikkének a) és b) pontjában említett alapvető követelményeket, és teljesítik az összes egyéb vonatkozó irányelv, különösen a 73/23/EGK [2] és 89/336/EGK [3] irányelv követelményeit.

(3) A II. melléklet A. táblázata tartalmazza az 1000 MHz feletti, továbbá az 1626,5-1645,5 MHz-en, valamint az 1656,6–1660,5 MHz-en kívüli sávokban 2002. június 1-je előtt alkalmazható, a nem kívánt sugárzásokra vonatkozó határértékeket. A II. melléklet B. táblázata a 2002. június 1-jétől kezdődően alkalmazható megfelelő határértékeket tartalmazza.

3. cikk

A 98/13/EK irányelv 10. cikkében említett eljárások végrehajtására kijelölt, bejelentett szervek az e határozat 1. cikke (1) bekezdésének hatálya alá tartozó műholdas földiállomás-berendezések tekintetében a mellékletben szereplő harmonizált szabványt az e határozatról szóló értesítést követően alkalmazzák, illetve biztosítják annak alkalmazását.

4. cikk

(1) A mellékletben említett harmonizált szabvány hatálya alá tartozó berendezésekre vonatkozó nemzeti típus-jóváhagyási szabályok az e határozat elfogadását követő három hónappal hatályukat vesztik.

(2) Az említett nemzeti típus-jóváhagyási szabályok szerint engedélyezett műholdas földiállomás-berendezések továbbra is forgalmazhatók az adott nemzeti piacon és üzembe helyezhetők.

5. cikk

Ennek a határozatnak a tagállamok a címzettjei.

Kelt Brüsszelben, 1998. november 30-án.

a Bizottság részéről

Martin Bangemann

a Bizottság tagja

[1] HL L 74., 1998.3.12., 1. o.

[2] HL L 77., 1973.3.26., 29. o.

[3] HL L 139., 1989.5.23., 19. o.

--------------------------------------------------

I. MELLÉKLET

Hivatkozás a vonatkozó harmonizált szabványra

Az e határozat 2. cikkében említett harmonizált szabvány a következő:

Satellite Earth Stations and Systems (SES);

Land Mobile satellite Earth Stations (LMES) operating in the 1,5/1,6 GHz frequency bands providing voice and/or data communications

[Műholdas földi állomások és rendszerek (SES);

1,5/1,6 GHz frekvenciasávban üzemelő, hang- illetve adatátviteli műholdas mobil földi állomások (LMES)]

ETSI

Európai Távközlési Szabványügyi Intézet

ETSI Titkárság

TBR44 – 1998. május

(az előszó kivételével)

További információk

Az Európai Távközlési Szabványügyi Intézet a 83/189/EGK tanácsi irányelv [1] szerint elismert szervezet.

A fent említett harmonizált szabvány a 83/189/EGK tanácsi irányelv vonatkozó eljárása alapján kiadott megbízásnak megfelelően készült.

A fentiekben említett harmonizált szabvány teljes szövege az alábbi címen szerezhető be:

Európai Távközlési Szabványügyi Intézet (European Telecommunications Standard Institute) 650 route des Lucioles F–06921 Sophia Antipolis Cedex | Európai Bizottság (European Commission) DG XIII/A/2 – (BU 31, 1/7) Rue de la Loi/Wetstraat 200, B–1049 Brussels |

vagy bármely egyéb, az ETSI-szabványok rendelkezésre bocsátásáért felelős szervezetnél, amelyek listája a www.ispo.cec.be internetcímen érhető el.

[1] HL L 109., 1983.4.26., 8. o.

--------------------------------------------------

II. MELLÉKLET

A. TÁBLÁZAT

Az 1000 MHz feletti és az 1626,5-1645,5 MHz-en, valamint az 1656,6-1660,5 MHz-en kívüli sávokban 2002. június 1-je előtt alkalmazható, a nem kívánt sugárzásokra vonatkozó határértékek

Frekvencia–tartomány (MHz) | Vivőhullám bekapcsolva | Vivőhullám kikapcsolva |

EIRP-határérték (dBpW) | Mérési sávszélesség (kHz) | EIRP-határérték (dBpW) | Mérési sávszélesség (kHz) |

1000-től 1525-ig | 49 | 100 | 48 | 100 |

1525-től 1559-ig | 49 | 100 | 17 | 3 |

1559-től 1600-ig | 49 | 100 | 48 | 100 |

1600-tól 1626-ig | 74 | 100 | 48 | 100 |

1626-tól 1626,5-ig | 84 | 3 | 48 | 100 |

1645,5-től 1645,6-ig | 104 | 3 | 57 | 3 |

1645,6-től 1646,1-ig | 84 | 3 | 57 | 3 |

1646,1-től 1655,9-ig | 74 | 3 | 57 | 3 |

1655,9-től 1656,4-ig | 84 | 3 | 57 | 3 |

1656,4-től 1656,5-ig | 104 | 3 | 57 | 3 |

1660,5-től 1661-ig | 84 | 3 | 48 | 100 |

1661-től 1690-ig | 74 | 100 | 48 | 100 |

1690-től 3400-ig | 49(2. megjegyzés) | 100 | 48 | 100 |

3400-tól 10700-ig | 55(3. megjegyzés) | 100 | 48 | 100 |

10700-tól 21200-ig | 61 | 100 | 54 | 100 |

21200-tól 40000-ig | 67 | 100 | 60 | 100 |

1. megjegyzés:Az alsó határértékeket az átmeneti frekvenciákra kell alkalmazni.2. megjegyzés:A 3253,0-3321,0 MHz sávszélességben a maximális EIRP egy, és csak egyetlen 100 kHz mérési sávszélességben nem lehet több mint 82dBpW. E sáv maradék tartományában az e táblázatnak jelzett teljesítményhatárokat kell alkalmazni.3. megjegyzés:A 4879,5-4981,5 MHz, a 6506,0-6642,0 MHz, illetve a 8132,5-8302,5 MHz-es sávok mindegyikében a maximális EIRP egy, és csak egyetlen 100 kHz mérési sávszélességben nem lehet több mint 72 dBpW. A 9759,0-9963,0 MHz-es sávban a maximális teljesítmény egy, és csak egyetlen 100 kHz mérési sávszélességben nem lehet több mint 61 dBpW. E sáv maradék tartományában az e táblázatban jelzett teljesítményhatárokat kell alkalmazni. |

B. TÁBLÁZAT

Az 1000 MHz feletti és az 1626,5-1645,5 MHz-en, valamint az 1656,6-1660,5 MHz-en kívüli sávokban 2002. június 1-je után alkalmazható, a nem kívánt sugárzásokra vonatkozó határértékek

Frekvencia–tartomány (MHz) | Vivőhullám bekapcsolva | Vivőhullám kikapcsolva |

EIRP-határérték (dBpW) | Mérési sávszélesség (kHz) | EIRP-határérték (dBpW) | Mérési sávszélesség (kHz) |

1000-től 1525-ig | 49 | 100 | 48 | 100 |

1525-től 1559-ig | 49 | 100 | 17 | 3 |

1559,0-től 1580,42-ig | 50 | 1000 | 50 | 1000 |

1580,42-tól 1605,0-ig | 50 | 1000 | 50 | 1000 |

1605,0-tól 1610,0-ig | (4. megjegyzés) | 100 | (5. megjegyzés) | 100 |

1610-től 1626,0-ig | 74 | 100 | 48 | 100 |

1626-tól 1626,5-ig | 84 | 3 | 48 | 100 |

1645,5-től 1645,6-ig | 104 | 3 | 57 | 3 |

1645,6-től 1646,1-ig | 84 | 3 | 57 | 3 |

1646,1-től 1655,9-ig | 74 | 3 | 57 | 3 |

1655,9-től 1656,4-ig | 84 | 3 | 57 | 3 |

1656,4-től 1656,5-ig | 104 | 3 | 57 | 3 |

1660,5-től 1661-ig | 84 | 3 | 48 | 100 |

1661-től 1690-ig | 74 | 100 | 48 | 100 |

1690-től 3400-ig | 49(2. megjegyzés) | 100 | 48 | 100 |

3400-tól 10700-ig | 55(3. megjegyzés) | 100 | 48 | 100 |

10700-tól 21200-ig | 61 | 100 | 54 | 100 |

21200-tól 40000-ig | 67 | 100 | 60 | 100 |

1. megjegyzés:Az alsó határértékeket az átmeneti frekvenciákra kell alkalmazni.2. megjegyzés:A 3253,0-3321,0 MHz mérési sávszélességben a maximális EIRP egy, és csak egyetlen 100 kHz mérési sávszélességben nem lehet több mint 82dBpW. E sáv maradék tartományában az e táblázatban jelzett teljesítményhatárokat kell alkalmazni.3. megjegyzés:A 4879,5-4981,5 MHz-es, a 6506,0-6642,0 MHz-es, illetve a 8132,5-8302,5 MHz-es sávok mindegyikében a maximális EIRP egy, és csak egyetlen 100 kHz mérési sávszélességben nem lehet több, mint 72 dBpW. A 9759,0-9963,0 MHz-es sávban a maximális teljesítmény egy, és csak egyetlen 100 kHz mérési sávszélességben nem lehet több mint 61 dBpW. E sáv maradék tartományában az e táblázatban jelzett teljesítményhatárokat kell alkalmazni.4. megjegyzés:Lineáris interpoláció az 1605,0MHz-hez tartozó 100 kHz-enkénti 40 dBpW érték és az 1610,0MHz-hez tartozó 100 kHz-enkénti 74 dBpW érték között.5. megjegyzés:Lineáris interpoláció az 1605,0MHz-hez tartozó 100 kHz-enkénti 40 dBpW érték és az 1610,0MHz-hez tartozó 100 kHz-enkénti 48 dBpW érték között. |

--------------------------------------------------